**TELPU NOMAS LĪGUMS Nr. #REG\_NUMURS#**

Bauskas novada Rundāles pagastā

*Līguma datums ir tā elektroniskās parakstīšanas datums*

**Bauskas novada pašvaldības iestāde “Rundāles apvienības pārvalde”**, reģistrācijas Nr. 90009116223, juridiskā adrese - Pilsrundāle 1, Rundāles pagasts, Bauskas novads, LV-3921, tās vadītāja **Aigara Sietiņa** personā, kurš rīkojas pamatojoties uz Bauskas novada domes 2021.gada 25.novembrī apstiprināto Bauskas novada pašvaldības iestādes “Rundāles apvienības pārvalde” nolikumu, turpmāk tekstā - IZNOMĀTĀJS, no vienas puses un

**XXX,** reģistrācijas Nr. **XXX,** tā XXXpersonā, turpmāk tekstā - NOMNIEKS, no otras puses, katrs atsevišķi un abi kopā turpmāk saukti arī attiecīgi „Puse” un „Puses”, vienojas noslēgt šāda satura līgumu:

1. **LĪGUMA PRIEKŠMETS**
   1. IZNOMĀTĀJS nodod, bet NOMNIEKS pieņem nomā par maksu Bauskas novada pašvaldības iestādes “Rundāles apvienības pārvalde” **Rundāles pagasta daudzfunkcionālās ēkas “Rundāles avoti”** telpu – XXX, turpmāk tekstā – Telpa, **XXX.** Telpas, kas tiek izmantotas, kā arī to izmantošanas ilgums atspoguļots izmaksu tāmē (1. pielikums), kas ir šī līguma neatņemama sastāvdaļa.
   2. NOMNIEKS ir iepazinies ar Telpu stāvokli pirms nomas līguma noslēgšanas un nekādas pretenzijas pret IZNOMĀTĀJU neizvirza.
2. **Līguma termiņš**
   1. Līgums stājas spēkā tā parakstīšanas brīdī un ir spēkā līdz Pušu savstarpējo saistību pilnīgai izpildei.
3. **NOMAS MAKSA un norēķinu kārtība**
   1. Telpu nomas maksa ir XXX, tajā skaitā pievienotās vērtības nodoklis 21 %, t.i., XXX. Telpu nomas maksa ietver tikai telpas izmantošanu. Nomas maksā nav iekļauti noliktavas telpu izmantošana preču uzglabāšanai; mēbeļu un aprīkojuma pielāgošanu semināru, reprezentācijas un tirdzniecības vajadzībām tml.
   2. Līguma 3.1. punktā norādīto summu NOMNIEKS iemaksā IZNOMĀTĀJA bankas kontā līdz IZNOMĀTĀJA izrakstītajā rēķinā norādītajam datumam.
   3. Gadījumā, ja telpas tiek izmantotas pēc līgumā noteiktā laika, NOMNIEKS samaksā IZNOMĀTĀJAM telpu nomas maksu par pārsniegto izmantošanas laiku līdz IZNOMĀTĀJA izrakstītajā rēķinā norādītajam datumam.
4. **IZNOMĀTĀJA tiesības un pienākumi**

4.1. Iznomātājs garantē, ka NOMNIEKS var izmantot līguma 1. pielikumā norādītās telpas līgumā norādītajā datumā un laikā, ja NOMNIEKS godprātīgi pilda visas šī līguma saistības.

4.2. IZNOMĀTĀJAM ir tiesības kontrolēt telpu un teritorijas ekspluatācijas noteikumu ievērošanu un teritorijas izmantošanu atbilstoši šī līguma nosacījumiem.

1. **NOMNIEKA tiesības un pienākumi**
   1. NOMNIEKAM ir tiesības telpas izmantot tikai šajā līgumā noteiktajam mērķim.
   2. NOMNIEKS ir iepazinies ar telpu un teritorijas ekspluatācijas noteikumiem un apņemas tos ievērot.
   3. NOMNIEKS apņemas ievērot ugunsdrošības noteikumus un jebkurus citus IZNOMĀTĀJA norādījumus.
   4. Ja pasākuma organizēšanai NOMNIEKS nolīgst trešās personas, respektīvi, preču piegādātājus, pakalpojumu sniedzējus u.tml., NOMNIEKAM ir pienākums par to savlaicīgi informēt IZNOMĀTĀJU un nodrošināt, ka to darbība telpās ir pilnībā saskaņota ar IZNOMĀTĀJU un norit, ievērojot telpu un teritorijas ekspluatācijas noteikumus.
2. **PUŠU Atbildība**
   1. Ar šī līguma parakstīšanu NOMNIEKS apliecina, ka ir izvērtējis iespējamos traucējumus un apgrūtinājumus, kas var rasties trešo personu darbības rezultātā, un apņemas nekādas pretenzijas pret IZNOMĀTĀJU neizvirzīt.
   2. Puses nes pilnu materiālo atbildību par līguma saistību neizpildi vai nepienācīgu izpildi.
   3. NOMNIEKS ir pilnā mērā atbildīgs par visiem zaudējumiem, kas IZNOMĀTĀJAM radušies NOMNIEKA vainas dēļ, NOMNIEKA nolīgto trešo personu dēļ, kā arī NOMNIEKA viesu un apmeklētāju dēļ.
   4. Puse, kura pārkāpusi līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvajos aktos noteiktajā kārtībā.
   5. Ja IZNOMĀTĀJS konstatē teritorijas, telpu vai iekārtas bojājumus, kas radušies NOMNIEKA organizētā pasākuma laikā, tiek sagatavots bojājumu akts, kuru paraksta abas Puses, un NOMNIEKAM ir pienākums atlīdzināt radītos zaudējumus.
   6. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde radusies nepārvaramas varas (*force majeure*) rezultātā, kuru Puses nevarēja paredzēt, novērst vai ietekmēt un par kuru rašanos nav atbildīgas.
   7. Ja Puse neinformē par šādiem apstākļiem otru Pusi 5 (piecu) dienu laikā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.
   8. Nepārvaramas varas apstākļi jāpierāda tai Pusei, kura uz tiem atsaucas.
3. **Līguma grozīšana, laušana un izbeigšana**
   1. Līgumā var izdarīt grozījumus un papildinājumus, kā arī izbeigt to pirms termiņa, Pusēm par to rakstveidā vienojoties un vienošanos pievienojot līgumam kā tā neatņemamu sastāvdaļu.
   2. IZNOMĀTĀJS ir tiesīgs vienpusēji lauzt līgumu, ja NOMNIEKS nepilda vai nepienācīgi pilda līguma saistības vai pārkāpj līguma nosacījumus.
   3. Ja līgums tiek lauzts vai izbeigts pirms termiņa, IZNOMĀTĀJAM nav pienākuma atlīdzināt NOMNIEKAM iespējamos zaudējumus vai izdevumus, kas radušies sakarā ar līguma laušanu vai izbeigšanu pirms termiņa, un NOMNIEKA iemaksātā nomas maksa netiek atmaksāta.
   4. Ja pēc līguma termiņa izbeigšanās vai līguma laušanas NOMNIEKA vainas dēļ netiek atbrīvotas nomātās telpas, NOMNIEKS maksā papildu maksu atbilstoši IZNOMĀTĀJA telpu nomas izcenojumiem par visu nokavēto laiku.
4. **Nobeiguma jautājumi**
   1. IZNOMĀTĀJA kontaktpersona saistībā ar līguma izpildi ir Kristīne Dzidruma, tālr.: +371 28025249, e-pasts: kristine.dzidruma@bauskasnovads.lv.
   2. NOMNIEKA kontaktpersona saistībā ar līguma izpildi ir XXX, XXX
   3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citos normatīvajos aktos noteiktās prasības šādu datu apstrādei, izmantošanai un aizsardzībai.
   4. Visus strīdus un domstarpības, kas varētu rasties sakarā ar šī līguma izpildi, Puses apņemas risināt sarunu ceļā. Gadījumā, ja Puses nevar vienoties, strīdus izskata Latvijas Republikas tiesu iestādēs atbilstoši Latvijas Republikas normatīvajos aktos noteiktajai kārtībai.
   5. Rekvizītu maiņas gadījumā otra Puse par to jāinformē 3 (trīs) dienu laikā.
   6. Ja kāds no šī līguma nosacījumiem zaudē spēku, tas neietekmē citus līguma nosacījumus.
   7. Jautājumos, par kuriem Puses nav vienojušās šajā līgumā, Puses rīkojas atbilstoši Latvijas Republikā spēkā esošajiem normatīvajiem aktiem.

8.8. Šis līgums sagatavots latviešu valodā drukātā dokumenta veidā, un sastāv no līguma teksta uz 3 (trīs) lapas pusēm un 1 (vienu) pielikumu uz 1 (vienas) lapas puses.

1. **PUŠU REKVIZĪTI**

**IZNOMĀTĀJS NOMNIEKS**

|  |  |
| --- | --- |
| **Bauskas novada pašvaldības iestāde**  **“Rundāles apvienības pārvalde”**  Pilsrundāle 1, Rundāles pagasts,  Bauskas novads, LV-3921  **Norēķinu rekvizīti:**  Bauskas novada pašvaldība  Reģ. Nr.90009116223  PVN reģ. Nr.LV90009116223  Adrese: Uzvaras iela 1, Bauska  Bauskas novads, LV-3901  Banka: Valsts kase  SWIFT (BIC) kods: TRELLV22  Norēķinu konts: LV50TREL9802589008000  \_\_\_\_\_\_\_\_\_\_\_\_\_\_\_\_\_\_\_\_\_\_\_ /A.Sietiņš/ | **Līguma slēdzēja vārds, uzvārds vai nosaukums**  \_\_\_\_\_\_\_\_\_\_\_\_\_\_\_\_\_\_\_\_\_\_ / / |

2025.gada \_\_\_\_\_\_\_\_\_\_\_\_\_\_\_\_\_\_\_\_\_ 2025.gada \_\_\_\_\_\_\_\_\_\_\_\_\_\_\_\_\_\_\_\_\_

1. pielikums

telpu nomas līgumam

Nr. #REG\_NUMURS#

**TELPU NOMAS IZMAKSU APRĒĶINS**

**2025.gada xxx**

|  |  |  |  |  |  |  |
| --- | --- | --- | --- | --- | --- | --- |
| N.p.k. | Pakalpojuma nosaukums | | Mērvienība | Daudzums | Cena bez PVN, EUR | Izmaksas kopā bez PVN, EUR |
| 1. | **Rundāles pagasta daudzfunkcionālās ēkas “Rundāles avoti”** xxx | | Stundas | 2 | xxx | xxx |
| **PVN 21%** | | |  |  |  | xxx |
| **Pavisam apmaksai** | | |  |  |  | **xxx** |
|  | |